****

**บันทึกข้อความ**

**ส่วนราชการ** กสธ. (กง.สส.) โทรศัพท์ ๐-๒๒๔๑-๗๒๒๕

**ที่** มท ๐๘๑๙.๒/ **วันที่** มีนาคม ๒๕๖๔

**เรื่อง** ขอเชิญลงนามบันทึกความร่วมมือเชิงนโยบายและบูรณาการระดับท้องถิ่น

เรียน อสถ.

**๑. เรื่องเดิม**

๑.๑ กรมอนามัยขอความร่วมมือให้ความคิดเห็นและข้อสังเกตร่างบันทึกความร่วมมือระหว่างกรมอนามัยและกรมส่งเสริมการปกครองท้องถิ่น เพื่อร่วมมือส่งเสริมและสนับสนุนให้องค์กรปกครองส่วนท้องถิ่นมีความเข้มแข็ง ยกระดับและสร้างกลไกการมีส่วนร่วมในระบบส่งเสริมสุขภาพและอนามัยสิ่งแวดล้อม ที่เอื้อต่อการพัฒนาสุขภาพประชาชนตลอดช่วงชีวิต มุ่งสู่ชุมชนน่าอยู่เมืองน่าอยู่อย่างยั่งยืน รองรับการบรรเทาแก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 (เอกสาร ๑)

๑.๒ กรมส่งเสริมการปกครองท้องถิ่นได้พิจารณาร่างบันทึกข้อตกลงความร่วมมือดังกล่าวโดยมีความคิดเห็นและข้อสังเกตต่อร่างบันทึกข้อตกลงดังกล่าว แจ้งให้กรมอามัยพิจารณาดำเนินการปรับแก้ไขให้สอดคล้องกับภารกิจและอำนาจหน้าที่ตามกฎหมายของกรมส่งเสริมการปกครองท้องถิ่น (เอกสาร ๒)

**๒. ข้อเท็จจริง**

๒.1 สถ. ได้รับแจ้งจากกรมอนามัยว่า ได้กำหนดจัดพิธีลงนามบันทึกความร่วมมือเชิงนโยบาย  
และบูรณาการระดับท้องถิ่น ในวันพุธที่ ๓๑ มีนาคม ๒๕๖๔ เวลา ๑๓.3๐ - ๑๕.๓๐ น. ณ ห้องประชุมกำธร สุวรรณกิจ อาคาร ๑ ชั้น ๑ กรมอนามัย ในการนี้ จึงขอเรียนเชิญ ดังนี้ (เอกสาร ๓)

(๑) ขอเรียนเชิญ อสถ. ร่วมลงนามบันทึกความร่วมมือเชิงนโยบายและบูรณาการระดับท้องถิ่น

(๒) ขอเรียนเชิญ ร.อสถ. (นายทวี เสริมภักดีกุล) ร่วมลงนามเป็นพยาน

(๓) ขอเรียนเชิญผู้บริหารหน่วยงานและเจ้าหน้าที่ที่เกี่ยวข้อง เข้าร่วมเป็นเกียรติ  
ในพิธีลงนามบันทึกความร่วมมือเชิงนโยบายและบูรณาการระดับท้องถิ่น

(๔) ขอเชิญเจ้าหน้าที่กรมส่งเสริมการปกครองท้องถิ่นในส่วนภูมิภาค ร่วมรับชมพิธี ลงนามบันทึกความร่วมมือเชิงนโยบายและบูรณาการระดับท้องถิ่น ผ่านระบบ Video Conference Cisco Webex ตาม Meeting number : ๑๘๔ ๗๘๔ ๒๕๗๐ รหัสผ่าน abc@๑๒๓๔ ตามวันและเวลาดังกล่าว

ในการนี้ ได้รับการประสานแจ้งเพิ่มเติมว่า ขอปรับกำหนดการในพิธีลงนามฯ   
จากเดิม เวลา 13.30 น. เป็นเวลา 13.00 น.

๒.2 กสธ. ได้ตรวจสอบบันทึกความร่วมมือระหว่างกรมอนามัยและกรมส่งเสริม การปกครองท้องถิ่นแล้วเห็นว่า ได้ปรับข้อความตามความคิดเห็นและข้อสังเกตของกรมส่งเสริมการปกครองท้องถิ่นเรียบร้อยแล้ว (เอกสาร ๔)

**๓. ข้อพิจารณา**

กสธ. (กง.สส.) พิจารณาแล้ว เห็นควรดำเนินการ ดังนี้

๓.๑ เข้าร่วมในพิธีลงนามบันทึกความร่วมมือฯ ตามวัน เวลา และสถานที่ดังกล่าว

๓.๒ มอบหมาย ร.อสถ. (น) ร่วมลงนามเป็นพยาน ตามวัน เวลา และสถานที่ดังกล่าว

/3.3 มอบหมาย...

-2-

๓.๓ มอบหมาย ผอ.กสว. ผอ.กศ. และ ผอ.กสธ. หรือผู้แทน เข้าร่วมเป็นเกียรติในพิธี  
ลงนามบันทึกความร่วมมือฯ ตามวัน เวลา และสถานที่ดังกล่าว

๓.๔ มีหนังสือแจ้ง สถ.จ. เพื่อร่วมรับชมพิธีลงนามบันทึกความร่วมมือดังกล่าว ผ่านระบบ Video Conference Cisco Webex ตามข้อ ๒.1 (4)

๓.๕ เห็นชอบให้ใช้บันทึกฉบับนี้แทนหนังสือแจ้ง กสว. และ กศ.

จึงเรียนมาเพื่อโปรดพิจารณา หากเห็นชอบ โปรดลงนามในหนังสือที่เสนอมาพร้อมนี้

(นายกิตติพงษ์ เกิดฤทธิ์)

ผอ.กสธ.

หน.กง.สส. ...................................

จนท. ............................................

|  |  |  |
| --- | --- | --- |
| ที่ มท ๐๘๑๙.๒/ว |  | กรมส่งเสริมการปกครองท้องถิ่น  ถนนนครราชสีมา เขตดุสิต กทม. ๑๐๓๐๐ |

มีนาคม ๒๕๖๔

เรื่อง ขอเชิญร่วมรับชมพิธีลงนามบันทึกความร่วมมือเชิงนโยบายและบูรณาการระดับท้องถิ่น

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกรมอนามัย ที่ สธ 0924.03/2100

ลงวันที่ 23 มีนาคม 2564 จำนวน 1 ชุด  
  
 ด้วยกรมอนามัยและกรมส่งเสริมการปกครองท้องถิ่น แสดงเจตจำนงที่จะพัฒนาความร่วมมือประสานนโยบายและบูรณาการระดับท้องถิ่น โดยจัดทำบันทึกความร่วมมือระหว่างกรมอนามัยและกรมส่งเสริม  
การปกครองท้องถิ่น เพื่อส่งเสริมและสนับสนุนให้องค์กรปกครองส่วนท้องถิ่นมีความเข้มแข็งยกระดับ  
และสร้างกลไกการมีส่วนร่วมในระบบส่งเสริมสุขภาพและอนามัยสิ่งแวดล้อมที่เอื้อต่อการพัฒนาสุขภาพประชาชนตลอดช่วงชีวิต มุ่งสู่ชุมชนน่าอยู่เมืองน่าอยู่อย่างยั่งยืน รองรับการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019


ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งให้สำนักงานส่งเสริม  
การปกครองท้องถิ่นจังหวัดรับชมพิธีลงนามบันทึกความร่วมมือเชิงนโยบายและบูรณาการระดับท้องถิ่น   
ผ่านระบบ Video Conference Cisco Webex ตาม Meeting number : 184 784 2570 รหัสผ่าน abc1234 ในวันพุธที่ 31 มีนาคม 2564 เวลา 13.00 – 15.30 น. ทั้งนี้ สามารถดาวน์โหลดเอกสารเพิ่มเติม  
ได้ทางเว็บไซต์ https://qrgo.page.link/GqHvP หรือ QR code ท้ายหนังสือฉบับนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทรศัพท์ ๐-๒๒๔๑-7225/08-1174-3738

ผู้ประสานงาน นางสาวสุจิตรา ดาวเรือง/  
นายจักรพงษ์ ดอกกุหลาบ

ร.อสถ. ......................................

ผอ.กสธ. ....................................

หน.กง.สส ………………….............

จนท. ..................…………………..

 **บันทึกข้อความ**

**ส่วนราชการ** กสธ. (กง.สส.) โทร. ๐ ๒๒๔๑ 7225

**ที่** มท ๐๘๑๙.2/  **วันที่**  มีนาคม ๒๕๖4

**เรื่อง** ขอเผยแพร่หนังสือราชการลงในเว็บไซต์ของ สถ.

เรียน ผอ.ศส.

พร้อมนี้ กสธ. (กง.สส.) ขอส่งสำเนาหนังสือ สถ. ด่วนที่สุด ที่ มท ๐๘๑9.2/ว

ลงวันที่ มีนาคม ๒๕๖4 เรื่อง ขอเชิญร่วมรับชมพิธีลงนามบันทึกความร่วมมือเชิงนโยบายและบูรณาการระดับท้องถิ่น มาเพื่อพิจารณาเผยแพร่ในเว็บไซต์ของ สถ. ในส่วนของ “หนังสือราชการ” รายละเอียดปรากฏตามสิ่งที่ส่งมาพร้อมนี้

จึงเรียนมาเพื่อโปรดพิจารณา

(นายกิตติพงษ์ เกิดฤทธิ์)

ผอ.กสธ.

หน.กง.สส.....................................

จนท.....................................